Директива бр. 21: Операција „Барбароса“
Фирер и Врховни командант оружаних снага

Фиреров Главни штаб

18. децембар 1940

9 примерака

Немачке оружане снаге морају бити спремне да једним брзим походом смрве Совјетску Русију још пре окончања рата против Енглеске.
У ту сврху ће копнена војска употрбити све расположиве јединице, уз основ да окупиране територије морају бити обезбеђене против неочекиваних напада.
Задатак Ваздухопловства ће бити да као подршку копненој војсци у источном походу стави на располагање онако јаке снаге колико је потребно да се може очекивати брзо окончање копнених операција и да штета нанесена источнонемачкој територији непријатељским ваздушним нападима буде што мања. То концентрисање главног напора у правцу Истока ограничено је потребом да читаво подручје борбе и наоружања којим владамо мора  и даље бити ефикасно зашти ћено од непријатељских  ваздушних напада, и да се не сме дозволити да оману офанзивне операције против Енглеске, нарочито против њених линија за снабдевање.
Главни напор ратне морнарице ће и даље непоколебљиво бити усмерен против Енглеске, чак и за време Источног похода.
Наредићу концентрацију против Совјетске Русије по могућству осам недеља пре намераваног почетка операција.
Припреме за које је потребно више времена треба сад да отпочну – ако то већ није учињено – и морају бити завршене до 15. маја 1941.
Међутим, мора се сматрати од пресудног значаја да намера за напад не буде откривена.
Припреме врховних команди треба да буду извршене на следећој бази:

Општи циљ 

Маса руске копнене војске у западној Русији мора бити уништена смелим операцијама, забијањем дубоких оклопних клинова, а повлачење за борбу способних једница у пространства руске територије мора се спречити.
Брзим надирањем се затим мора стићи до једне линије са које Руско ратно ваздухопловство више неће бити у стању да напада немачку територију. Крајњи циљ операције јесте да се успостави одбранбена линија према азијској Русији од линије која приближно иде од реке Волге до Архангелска. 
После тога, у случају потребе, Немачко ратно ваздухопловство може елиминисати последњу индустријску област која преостаје Русији на Уралу.
У току тих операција руска балтичк флота ће убрзо изгубити своје базе и тако више неће бити способна да се бори.
Ефикасна интервенција Руског ратног ваздухопловства мора бити спречена силовитим ударцима на самом почетку операције.

Вероватни савезници и њихови задаци 
На боковима своје операције можемо рачунати на активно учешће Румуније и Финске у рату против Совјетске Русије. Врховна команда ће благовремено уговорити и одредити у којој форми ће оружане снаге тих двеју земаља бити стављене под немачку команду у време њихове интервенције.
Задатак Румуније ће бити да подржава напад немачког јужног крила на полазним тачкама, са својим најбољим трупама; да задржи непријатеља где немачке трупе нису ангажоване; и да обавља помоћне службе у позадини. 
Финска ће штити концентрацију наново распоређене немачке Северне групе (делови -{XXI}- групе) која ће доћи из Норвешке и оперисаће заједно са нама. Поред тога, Финској ће бити стављено у задатак да елиминише Ханге.
Може се очекивати да ће шведске железнице и друмови стајати на располагању за концентрисање немачке Северне групе, најкасније до почетка операција.

Правац операција 

A. Копнена војска (овим се одобравају планови који су ми поднесени):
У зони операција подељеној Припјетским мочварама на северни и јужни сектор главни удар ће бити усмерен северно од те области. Ту ће се налазити две групе армија.
Јужна група тих двеју армија – центар читавог фронта – имаће задатак да уништи непријатељске снаге у Белорусији, наступајући нарочито јаким оклопним и моторизованим јединицама из области око и северно од Варшаве. Ово ће омогућити јаким покретним снагама да напредују ка северу и, у садејству са Групом армија Север да из Источне Прусије напредују главним правцем ка Лењинграду како би уништиле непријатељске снаге које се налазе у региону Балтика. Само након потпуног извршења ових горе наведених задатака, који морају укључивати окупацију Лењинграда и Кронштата, напад ће бити настављен с циљем заузимања Москве, важном центру саобраћаја и индустрије наоружања. Само неочекивано брз слом руског отпора могао би правдати настојање да се оба циља постигну истовремено.
Најважнији задатак XXI групе, чак и за време ове источне операције остаће заштита Норвешке. Све расположиве јединице након извршења овог задатка биће пребачене на Север (Брдски корпус), прво да заштите региона Петсамо и његове руднике гвожђа и Арктички ауто-пут, затим да напредују са Финским снагама против мурманске железнице и тако спрече дотурање снабдевања у Мурманск копном. 
Питање је да ли је би операција овакве врсте могла бити изведена са јачим немачким снагама (две или три дивизије) које би деловале из подручја Рованиемиа и да ли би јужно до њих Шведска била вољна да нам омогући коришћење својих железница за транспорт трупа.
Дужност главнине Финске армије биће, у вези са напредовањем немачког северног крила, да најјаче могуће задржава руске снаге од напада ка западу, или на обе стране језера Ладога и заузимањем Хангоа. 
Група армија упоребљена јужно од Припјетских мочвара ће настојати, да операцијама окруживања јаким снагама на оба крила, уништи све руске снаге западно до Дњепра у Украјини. Главни напад ће бити усмерен изван Лубинске области, у општем правцу ка Кијеву док ће снаге у Румунији извсти широк покрет окруживања преко доњег Прута. Задатак румунске армије ће бити да задржи руске снаге у подручју ових операција. 
Када буду окончане битке северно и и јужно од Припјетских мочвара гоњење непријатеља имаће следеће циљеве: 
~ на југу брзо заузимање Доњецтког басена, важног за ратну индустрију;
~ на северу брзо напредовање ка Москви. Заузимање овог града значи ће пресудан политички и економски успех и поред тога заузимање најзначајнијег железничког чвора

B. Ратно ваздухопловство (нем. -{Luftwaffe}-)
Задатак ратног ваздухопловства ће бити да што пре могуће паралише и елиминише способност руског ратног ваздухопловства. Такође ће пружати подршку на главним тачакам дејства тј. Групи армија “Центар” и виталном,  крилу Групе армија “Југ”. Руске пруге ће бити уништаване, или сагласно са оперативним захтевима, заузимане на њиховим најважнијим тачкама (прелазима преко река) смелом употребом падобранских и ваздушно-десантним трупа.
Како би се све наше снаге концентрисале против непријатељског ратног ваздухопловства и како би се војсци пружила непосредна подршка, у току главних операција неће бити вршени напади на руску индустрију наоружања. Такви напади могу доћи у обзир тек пошто буду завршене покретне операције, и тада ће углавном бити усмерене против области Урала. 

C. Морнарица
Задaтак морнарице током напада на Совјетску Русију биће да заштити наше обале и спречи продор непријатељских ратних бродова са Балтика. Заузимањем Лењинграда Руска Балтичка флота ће изгубити последњу базу и биће у безнадежном положају а велика поморска ће бити избегнута до се ово буде дешавало.
Након елиминације Руске флоте задатак морнарице ће бити да заштити комплетан поморски саобраћај на Балтику и транспорт залиха преко мора северном крилу (очистити минска поља!).
IVСва наређења која издају главнокомандујући на основу ове директиве морају јасно да наговештавају да представљају мере предострожности за случај да Русија измени свој садашњи став према нама. Број официра који ће на почетку бити додељен за припремни рад мора бити што мањи; остало особље треба обавестити што касније, и то само онолико колико је потребно за активности сваког појединца. У противном, услед откривања наших припрема – чак ни време њиховог извршења није одређено – постоји опасност да настану најозбиљније политичке и воје штете.
VОчекујем извештај главнокомандујућих у погледу њихових даљих планова заснованих на овој директиви.
Извештаји о намераваним припремама свих родова војске, укључујући ту и њихов развој, имају ми се доставити преко Врховне команде.
  
Потписао: Адолф Хитлер

Други светски рат
Трећи рајх
Совјетски Савез

de:Fall Barbarossa
en:Führer Directive 21
lt:Barbarosos planas
ru:План Барбаросса